Daily View – P.M. – บล.กสิกรไทย
Daily View - P.M. - บล.กสิกรไทย ประจำวันที่ 3 เม.ย.60
3 เม.ย. 2560

Daily View – P.M. – บล.กสิกรไทย
Tactical Move
เดินเกมกลยุทธ์บ่าย
SET Index ปรับขึ้น 5.42 จุด (+0.34%) ปิดภาคเช้าที่ 1,580.53 จุด ด้วยมูลค่าการซื้อขาย 12,782.56 ลบ.
Most Positive Impact: PTT (+1.45 จุด), CPALL (+0.91 จุด), PTTEP (+0.61 จุด)
Most Negative Impact: EGCO (-0.37 จุด), BDMS (-0.32 จุด), DELTA (-0.29 จุด)
แนวโน้มตลาดบ่าย
เช้านี้ตลาดภูมิภาคล้วนปิดเขียวสดใส ตลาดไทยเองก็ปิดบวกกว่า 5 จุด อย่างไรก็ตามมีปริมาณการซื้อขายที่เบาบางลงอย่างมากเพียง 1.27 หมื่นล้านบาท โดยเป็นปริมาณการซื้อขายที่ต่ำกว่าระดับ 2 หมื่นล้านบาท มาเป็นวันที่ 9 ติดต่อกัน ทั้งนี้กลุ่มที่หนุนตลาดในวันนี้ได้แก่ กลุ่มพลังงาน (+2.31 จุด) ตามด้วยกลุ่มค้าปลีก (+1.35 จุด) และธนาคาร (+0.87 จุด)
SET Index ขึ้นมาทดสอบเป้าหมายแรกที่ 1,580 จุดได้ตามที่คาดหมาย มองดัชนีมีโอกาสที่จะขึ้นต่อเพื่อไปทดสอบ 1,590 และ 1,600 จุด
กลุ่ม พลังงานและธนาคารฯ เป็นกลุ่มนำตลาดสอดคล้องกับมุมมองในบทวิเคราะห์กลยุทธ์เดือน เม.ย.60 ซึ่ง KS Research ได้มองว่าตลาดจะค่อนข้างปลอดแรงกดดันจากกระแสเงินทุนไหลออก และมีปัจจัยหนุนจากการทำ Earning Preview ของกลุ่มธนาคารฯ และการประกาศงบของ พลังงาน ปิโตรเคมี ที่จะออกมาดี เลือกหุ้นที่น่าสะสมเพื่อเก็งกำไรผลประกอบการคือ TISCO KTB PTTEP SPRC GUNKUL JWD KCE DELTA RJH MEGA GLOBAL TKN SAWAD CK
จากสถิติ 6 ปีที่ผ่านมา SET Index มักจะมีการปรับเพิ่มขึ้นหลังจากผ่านช่วงเทศกาลสงกรานต์ (13-15 เม.ย.) ไปแล้ว 1 ถึง 2 สัปดาห์ ด้วยความน่าจะเป็น 83% โดย SET Index จะให้ผลตอบแทนเฉลี่ยสูงถึง 1.8% (ตรงกันข้ามกับช่วงก่อนเทศกาลสงกรานต์ SET มีโอกาสปรับเพิ่มขึ้นเพียง 33% และจะให้ผลตอบแทนที่ค่อนข้างแย่ในช่วง 1 j 12 เม.ย. เฉลี่ย -0.5%) หุ้นที่มีความน่าจะเป็นที่จะให้ผลตอบแทนเป็นบวกและยังมี Upside สูงเกิน 10% จะมีตัวที่น่าสนใจคือ GLOBAL IVL CPN PTTEP BBL KCE BJC AP SPALI CPALL CK LH CENTEL DEMCO BCH HMPRO KTB
หุ้นแนะนำ: TISCO KCE PTTEP CPALL SAWAD
หุ้นเก็งกำไรระยะสั้น: ROJNA เป้าหมายทำกำไรที่ 5.80 บาทตัดขาดทุน 5.30 บาท
Alternative Trading:
SET50 Futures: สถานะ Long S50M17 994 จุด ถือเพื่อทำกำไรที่ 1,007 จุด